
Parlamentul  României

Camera  Deputaţilor
Comisia pentru industrii si servicii




                                                             Bucureşti, 18.11.1998

                                                                                                  Nr. 811/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, Raportul la proiectul de Lege pentru respingerea Ordonanţei Guvernului nr.25/1998 privind protecţia tranzitorie a brevetelor de invenţie, transmis comisiei noastre pentru dezbatere şi avizare în fond, cu adresa nr.274/24 sept.1998.

Ordonanţa susmenţionată a fost transmisă comisiei în procedură normală, iar la întocmirea raportului comisia a luat în considerare punctele de vedere ale Senatului din şedinţa sa din 17 sept.1998, prin care respinge Ordonanţa Guvernului nr.25/1998, propunere însuşită şi de comisia noastră.

         PREŞEDINTE,                                     SECRETAR,    

                          Dan Ioan Popescu                                   Ioan Bivolaru

  Exp.parlam.

Iulian Ceauşu

R A P O R T

asupra proiectului de Lege pentru respingerea

 Ordonanţei Guvernului nr.25/1998 privind 

protecţia tranzitorie a brevetelor de invenţie

Cu adresa nr.274/24 sept. 1998 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond Comisia pentru industrii şi servicii pentru dezbaterea şi avizarea, în procedură normală, a proiectului de Lege pentru respingerea Ordonanţei Guvernului nr.25/1998 privind protecţia tranzitorie a brevetelor de invenţie

In urma examinării în plenul comisiei din 18.11.1998, a proiectului de lege susmenţionat, aceasta a respins acest act normativ întrucât nu corespunde cerinţelor actuale aliniindu-se în acest fel la hotărârea Senatului, cu privire la această Ordonanţă. 

Proiectul de lege supus dezbaterii face parte din grupa legilor ordinare.

        PREŞEDINTE,                                     SECRETAR,    

                          Dan Ioan Popescu                                  Ioan Bivolaru

  Exp.parlam.

Iulian Ceauşu

